CELEX: 62012CN0472
Language: mt
Date: 2012-10-22 00:00:00
Title: Kawża C-472/12: Talba għal deċiżjoni preliminari mressqa mill-Corte Suprema di Cassazione (l-Italja) fit- 22 ta’ Ottubru 2012 — Panasonic Italia SpA. vs Agenzia delle Dogane

22.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/15
            
         Talba għal deċiżjoni preliminari mressqa mill-Corte Suprema di Cassazione (l-Italja) fit-22 ta’ Ottubru 2012 — Panasonic Italia SpA. vs Agenzia delle Dogane
   (Kawża C-472/12)
   2012/C 399/25
   Lingwa tal-kawża: it-Taljan
   
      Qorti tar-rinviju
   
   Corte Suprema di Cassazione
   
      Partijiet fil-kawża prinċipali
   
   
      Rikorrenti: Panasonic Italia SpA.
   
      Konvenuta: Agenzia delle Dogane.
   
      Domandi preliminari
   
   
               (1)
            
            
               Prinċipalment, skrin tal-plażma tal-kulur (ta’ daqs li jikkorrispondi ma’ djagonali ta’ 106,6 ċm, li għandu żewġ loudspeakers u remote control u li għandu dispożittiv ta’ aċċess diġà previst sabiex tiddaħħal video card (ta’ spiża żgħira ħafna, li tista’ faċilment tinkiseb u tiddaħħal), li ma huwiex importat mal-iskrin u li, ladarba jiddaħħal, l-iskrin, li jista’ jiġi konness mhux biss ma’ magni awtomatiċi ta’ pproċessar tal-informazzjoni, iżda wkoll ma’ apparat ta’ reġistrazzjoni u ta’ riproduzzjoni vidjofoniċi, ma’ DVD readers, ma’ camcorders u ma’ riċevituri tat-televizjoni bis-satellita, ikun jista’ jirċievi sinjali komposti AV, għandu jiġi kklassifikat fis-subintestatura 8471 jew fis-subintestatura 8528, qabel id-dħul fis-seħħ tar-Regolament (KE) Nru 754/2004 (1)?
            
         
               (2)
            
            
               f’każ ta’ risposta negattiva għad-domanda preċedenti, il-Qorti Ewropea hija mitluba tevalwa u tiddeċiedi jekk il-klassifikazzjoni ta’ tali skrin fis-subintestatura 8528 hijiex min-naħa l-oħra imposta mir-Regolament (KE) Nru 754/2004 u;
            
         
               (3)
            
            
               f’każ ta’ risposta affermattiva għal din id-domanda — jekk id-dispożizzjonijiet previsti f’dan ir-rigward minn dan ir-regolament humiex tali li jiġu kkunsidrati jew le bħala interpretattivi u, minħabba dan il-fatt, retroattivi bil-kundizzjoni tal-applikabbiltà ta’ dispożizzjonijiet preċedenti espressi f’sens kuntrarju.
            
         
      (1)  Regolament tal-Kummissjoni (KE) Nru 754/2004, tal-15 ta’ April 2004, dwar il-klassifika ta’ ċerta merkanzija fin-Nomenklatura Magħquda (ĠU Edizzjoni Speċjali bil-Malti, Kapitolu 2, Vol. 16, p. 93).